Diari Oficial de la Generalitat Valenciana


Sumari del DOGV 5436, del 25-01-2007 (2006/15832)

Informació pública del procediment per a la selecció d'urbanitzador per al desenvolupament per gestió indirecta del programa d'actuació integrada sector Sanxo Llop de Gandia.
------------------------------------------------------------------------------------------------------------------------------------------------------------------------------

### Dades del document

Número de DOGV
:   5436

Data del DOGV
:   25-01-2007

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2006/15034


Data del document
:   14-12-2006

Organisme emissor
:   Ajuntament de Gandia

Tipus de document
:   Informació Pública

Descriptors 

:   * Gandia
    * contracte de serveis
    * professió de l'urbanisme
    * licitació

El Ple de l'Ajuntament, en sessió de data 10 de novembre de 2006, va acordar iniciar d'ofici el procediment, per gestió indirecta, per al desenvolupament i execució del programa d'actuació integrada del sector Sanxo Llop de Gandia. A més, va aprovar les bases particulars que hauran de regir la programació del sector i el procediment de selecció de l'urbanitzador i va ordenar la publicació del corresponent anunci del concurs per a la selecció de l'urbanitzador, d'acord amb el contingut mínim establit en els articles 132.1 de la Llei Urbanística Valenciana, i 291 del Reglament d'Ordenació i Gestió Territorial i Urbanística.   
Cosa que s'acomplix seguint este orde:  
A) Entitat local adjudicadora del programa:  
Ajuntament de Gandia, plaça Major, 1. Telèfon 61 489 24 75. Fax 96 295 94 35. Correu electrònic: vjspkbaf@smjmdu.eko.  
B) Bases generals i particulars reguladores del programa d'actuació integrada:  
Les bases generals per a l'adjudicació, desplegament i execució de programes d'actuació integrades aprovades definitivament varen ser publicades en el Butlletí Oficial de la Província de València el dia 8 de setembre de 2006 (BOP número 214).  
Les bases particulars estan publicades en el Butlletí Oficial de la Província de València de data 30 de novembre 2006 (BOP número 285).  
Les bases i resta de documentació, a més a més, es podran consultar i se'n podrà obtindre una còpia a les dependències del Departament d'Urbanisme de l'Ajuntament de Gandia o en Internet, pàgina web: www.gandia.es/ajuntament/cas/Urbanisme/programas.asp  
C) Lloc i idioma en què hauran de presentar-se les proposicions de les persones interessades: determinats en les bases particulars del programa.  
D) Documentació acreditativa del compliment dels criteris de solvència tècnica, econòmica i financera, exigits per a ser admesos a concurs:  
Els indicats en les bases generals i en les bases particulars. Es recorda l'obligació del concursant de sotmetre la documentació a què fa referència l'article 134 de la LUV a informació pública pel termini d'un mes, en la forma i amb els requisits assenyalats en este precepte.  
E) Documentació que cal presentar per cada concursant:   
Consta en les bases particulars del programa, en les quals s'especifica la que serà susceptible de valoració per a l'adjudicació del programa. Es reitera l'obligació del concursant de sotmetre la documentació a què fa referència l'article 134 de la LUV a informació pública pel termini d'un mes, en la forma i amb els requisits assenyalats en este precepte.  
F) Indicació expressa sobre l'admissibilitat de variants: no s'admetran variants.  
G) Criteris objectius d'adjudicació del programa: establits en les bases particulars del programa.  
H) Garanties provisional i definitiva: regirà el que disposen els articles 140 de la LUV, 323 i 324 del ROGTU i les bases generals 7a i 11a, i les bases particulars 10 i 12, amb les especialitats següents:  
A) La garantia definitiva serà equivalent al 10% del valor de les càrregues d'urbanització.   
B) Als efectes previstos en els articles 140.1 de la LUV i 286.1.h) del ROGTU, s'estableix com a previsió del preu cert màxim de licitació (càrregues d'urbanització del programa segons art. 168 LUV) trenta milions d'euros (53.116.257 Euros) IVA exclòs. Este preu servirà de base per al càlcul de la garantia provisional, que es concreta en 600.000 euros.  
I) Es fa constar que, amb data 14 de desembre de 2006, s'ha enviat l'anunci de concurs al Diario Oficial de la Unión Europea per a la seua publicació.   
Gandia, 14 de desembre de 2006.- El secretari general: José Antonio Alcón Zaragozá.